GiliGold/VAD_KnessetCorpus huggingface dataset:
יהושע עמישב: כאש עיריית פריז הוא פינק את הקהילה היהודית מכל כיוון אפשרי.
יהושע עמישב: כאשר לה-פאן תקף אותו, הוא תקף אותו גם בזווית הזו.
יהושע עמישב: הוא טען מעל כל במה ובכל מאמר שלו שלשיראק יש הסכם סודי עם בני ברית והוא איש של היהודיים.
יהושע עמישב: זה היה אחד הטיעונים הרשמיים של לה-פאן.
יהושע עמישב: אני נותן את שיראק כדוגמא ויכולתי לתת את ממשלת שבדיה כדוגמא.
יהושע עמישב: יושבת הראש הזכירה את הפעולה הברוכה מאוד של ממשלת שבדיה נגד אנטישמיות, ובעיקר בחינוך ובהעברת נושא השואה.
יהושע עמישב: אבל מצד שני, אנחנו רואים ששרת החוץ השבדית הוציאה חוזה על מדינת ישראל.
יהושע עמישב: אין שבוע שהשגריר שלנו לא ניגש להגיש שם מחאה או להביע חוסר שביעות רצון.
יהושע עמישב: היא שולפת קלף מנצח ואומרת: "ודאי שאני לא אנטישמית, אני והממשלה שלי משקיעים כספים.
יהושע עמישב: "
קולט אביטל: צריך גם לבנות מערכת טיעונים בתחום הזה משום שזה אחד הדברים שגם באסיפות הפרלמנטריות למינהן משתמשים בהם.
מיכאל מלכיאור: צריך להיות פה מאוד מדויק עם הגדרות.
מיכאל מלכיאור: זה נכון שמשתמשים על זה, אבל שרת החוץ השבדית שיש לי איתה ויכוחים, לא אנטישמית.
מיכאל מלכיאור: היא מבקרת אותנו בצורה לא הגונה.
יהושע עמישב: אנחנו כאן במלכוד מסוים.
יהושע עמישב: מצד אחד, לא נוכל להיות יותר מידיי בררנים כי לא הרבה אנשים יבואו אלינו ויבקשו להיאבק יחד איתנו באנטישמיות.
יהושע עמישב: אבל יחד עם זאת, גם כאשר יגיעו מעטים שכן ירצו לעזור, אנחנו נצטרך לבדוק בדיוק מה הרקורד שלהם על מנת שמדינת ישראל לא תהיה בסוף זו שתשלם את החשבון הפוליטי של מאבק חשוב באנטישמיות, כי יש מקרים כאלה.
יהושע עמישב: אנחנו צריכים לפקוח עין בעניין.
נמרוד ברקן: משרד החוץ מאוד מודע למה שאמר מר עמישב.
נמרוד ברקן: הרב מלכיאור גם היה מודע לזה בתקופת כהונתו כסגן שר החוץ.
נמרוד ברקן: כל התפיסה של המאבק שלנו באנטישמיות היא יצירת ועדים מקומיים לא יהודיים.
נמרוד ברקן: זה מאבק בתופעה שאנחנו רואים אותה כתופעה אוניברסלית.
נמרוד ברקן: צריך להשתדל להרחיק את ישראל מהמאבקים האלה כמה שאפשר, ברור שאי אפשר לגמרי, בכדי שאי אפשר יהיה לבוא אלינו אחרי זה ולומר: עשינו בשבילכם את זה וזה, אני לא חייב לכם את זה.
נמרוד ברקן: הקו שלנו הוא ברור, המאבק נגד האנטישמיות הוא מאבק אוניברסלי, לא יהודי.
נמרוד ברקן: זה לא מאבק יהודי ישראלי.
אדוארד רטיג: אנחנו מסכימים עם הדברים שנאמרו.
אדוארד רטיג: אנחנו מייצגים בעיקר את ארצות הברית ויש לנו שם המון בעלי ברית וידידים עד כדי כך שהנושא הזה עולה דווקא בדו-שיח אמריקני אירופי כאחת מהטענות החזקות של האמריקאים בכל הרמות, גם דיפלומטית וגם אקדמית, נגד האירופים.
אדוארד רטיג: שנית, מאוד מאוד חשוב שכל מאמץ שייעשה יהיה בתיאום עם הקהילות היהודיות.
אדוארד רטיג: שלישית, לדעתנו צריך לשמור על הפרופורציות.
אדוארד רטיג: האיום הגדול על המשך הקיום היהודי, לפחות בארצות הברית וגם באירופה, הוא לא באנטישמיות, אלא הוא בכך שרוצים להתחתן איתנו.
אדוארד רטיג: אסור שהפוקוס שלנו בנושא הזה יעבור.
קולט אביטל: תרשו לי לנסות לסכם את הישיבה, ואני מקווה שזה יהיה על דעת כולכם.
קולט אביטל: קודם כל, אני רוצה להודות לכולם.
קולט אביטל: אני חושבת שהדיון הזה היה טוב שלמדנו ממנו.
קולט אביטל: הוא היה גם פורה ברמה של מה ניתן לעשות.
קולט אביטל: אני מציעה שאנחנו ככנסת נפנה קודם כל לפרלמנטים ולממשלות.
קולט אביטל: יכול להיות שנעשה את זה כוועדה ויכול להיות שנעשה את זה כמליאת הכנסת.
קולט אביטל: צריך לעורר את דעת קהל לצורך במאבק בשעה זו באנטישמיות.
מיכאל מלכיאור: קולט, לפני שלושה חודשים הייתה פנייה לכל פרלמנט בעולם של תת ועדת בראשות טומי לפיד בוועדת החוץ ובטחון.
מיכאל מלכיאור: הפנייה הייתה חזקה וחריפה.
קולט אביטל: יש כנסת חדשה, יש כרגע מלחמה ולתת ועדה של ועדת החוץ והביטחון יש ודאי משקל.
קולט אביטל: אבל, גם למליאת הכנסת יש משקל, והוא אולי אפילו יותר גדול.
קולט אביטל: לא מזיק לחזור על זה.
קולט אביטל: שנית, צדקה מתחילה בבית.
קולט אביטל: אני חושבת שאנחנו כוועדה נצטרך לטפל בנושא התקציבים מול הממשלה.
קולט אביטל: כלומר, נצטרך לדאוג לזה שהתקציבים הדרושים יהיו גם בידי השר שרנסקי וגם בידי משרד החוץ, כדי שהם יוכלו לפעול בפרמטרים שעליהם הם דיברו, וגם כדי שלא תבוטלנה תוכניות שגם אם אין להם קשר ישיר למאבק באנטישמיות, יש להם קשר ישיר עם חיזוקם של אלה שנלחמים באנטישמיות או שיצטרכו לעמוד בחזית.
קולט אביטל: אני מדברת בעיקר על התוכניות להבאת נערים יהודים לארץ, גם את זה נצטרך לעשות.
פיליס גרבלי: אולי יש לשקול להביא לא יהודים.
קולט אביטל: אנחנו מדברים כרגע על תוכניות ספציפיות להבאת נוער יהודי לארץ, שגם הן עומדות בסכנה.
פיליס גרבלי: אנחנו כל שנה מביאים סטודנטים מאוניברסיטאות יוקרתיות שהם לא יהודים.
קולט אביטל: כן, אבל אין בזה מימון של ממשלת ישראל.
קולט אביטל: אנחנו כרגע מדברים על הבעיות שעומדות בפנינו בהקשר התקציבי של ממשלת ישראל.
קולט אביטל: אתם כארגונים יהודיים ודאי יכולים לפנות לקרנות אלו ואחרות כדי לנסות לגייס את התקציבים, אנחנו לא יכולים לעשות את זה.
קולט אביטל: אני מנסה לומר מה אנחנו ככנסת יכולים לעשות.
קולט אביטל: אני חושבת שאנחנו נרצה לפנות למשרד החוץ בבקשה לחבר, לטובת חברי הכנסת ולטובת כל הפורום הזה, תדריך כלשהו בהפרדת הטיעונים בין אנטי ישראליות או אנטי ציוניות לאנטישמיות.
קולט אביטל: זה דבר שלא תמיד קל להתמודד איתו ברמת הטיעונים.
קולט אביטל: אנחנו נודה לכם את תעשו זאת.
קולט אביטל: במאבק הזה אנחנו צריכים לשים את הדגש על הקשר בכל מקום ומקום עם הארגונים לזכויות האדם.
קולט אביטל: צריך לא רק להקים ועדות מקומיות, אלא יש לפנות בצורה יזומה לוועדים לזכויות האדם, לארגונים לזכויות האדם.
קולט אביטל: אנחנו נמשיך בדיון.
קולט אביטל: בוקר טוב, אני מתכבדת לפתוח את ישיבת ועדת הקליטה והעלייה.
קולט אביטל: על סדר היום דיון בשני חוקים שהתקבלו בכנסת.
קולט אביטל: התכנסנו היום כדי לדון ביישומם של שני החוקים: חוק נכי המלחמה בנאצים וחוק תגמולים לאסירי ציון.
קולט אביטל: חוק נכי המלחמה בנאצים מקנה ללוחמים בנאצים הטבות בתחום התרופות ובתחום הדיור הציבורי.
קולט אביטל: ממה שאני מבינה הביורוקרטיה טוחנת מאוד לאט, שכן הנושא הזה היה אמור לצאת מהאוצר ומהביטוח הלאומי אל קופות החולים.
קולט אביטל: עד כמה שאני יודעת, מבין קופות החולים שאליהן פנו, רק קופת חולים כללית ענתה ויתר קופות החולים לא ענו ולכן החוק הזה עדיין לא מיושם.
יהודה עליאש: מי פנה ומי לא נענה?
קולט אביטל: אני אבקש מנציג האוצר להסביר את הפרוצדורה, מדוע פנו לקופות החולים ומה התשובה שהם מצפים.
קולט אביטל: חשוב לנו לדעת מה הם התהליכים.
קולט אביטל: כמו כן, אנחנו גם רוצים לדעת - למרות שהיום לא זו בדיוק הבעיה - למי פנו בנושא הדיור ומדוע נושא ההעדפה בדיור ציבורי לא בא לידי ביטוי.
קולט אביטל: חבר הכנסת יורי שטרן, שיזם את הצעת החוק, בבקשה.
יורי שטרן: זו ההזדמנות הראשונה שלי להשתתף בישיבת ועדת הקליטה שבראשותך.
יורי שטרן: אני רוצה לאחל לך הרבה הצלחה.
יורי שטרן: את מחברי הכנסת הלא רבים שהתעניינו לאורך כל הדרך ביהודי התפוצות ובנושא העלייה.
יורי שטרן: לכן אני חושב שמגיעים לך העוז והמשרה ואני מאחל לך שתמלאי את התפקיד על הצד הטוב ביותר.
יורי שטרן: בכל פעם מחדש אנחנו נתקלים בזה שהכנסת מקבלת חוק ואחר כך מתברר לנו שהחוק לא מיושם.
יורי שטרן: אנשים התקשרו אלינו ואמרו שהם נכנסים לקופות חולים ומבקשים לקבל את ההנחה לתרופות - שזה אולי הדבר המרכזי שהשגנו באמצעות החוק לנכי מלחמת העולם השנייה - ואומרים להם שאין להם שום הנחיה חדשה.
יורי שטרן: החוק שהתקבל בכנסת תיקן איזשהו עיוות שנוצר לאחר קבלת חוק נכי מלחמת העולם השנייה ולפיו הלוחמים של מלחמת העולם השנייה קיבלו מספר הטבות - צנועות, אבל חשובות - בתחום הדיור והתרופות, כאשר נכי המלחמה, בגלל שיש להם כביכול קצבה מוגדלת, לא קיבלו כלום ויצא שנכים שנכותם נמוכה ולפיכך גם הקצבה שלהם היא נמוכה, מצבם נעשה גרוע יותר לעומת אותו לוחם שאינו נכה מלחמה.
יורי שטרן: הדבר הזה תוקן בחוק וציפינו שכל הרשויות יזדרזו ויישמו את זה.
קולט אביטל: ההנחה היא בגובה 50%.
יורי שטרן: קיים אבסורד - גמלאי שמקבל הבטחת הכנסה, מקבל הנחה של 50%.
יורי שטרן: גמלאי שהוא ותיק מלחמת העולם השנייה ומקבל הבטחת הכנסה, ההנחה שלו היא בגובה 75%.
יורי שטרן: לעומתם, נכה מלחמה קיבל הנחה של כ-30%, כמו כל אזרח ותיק.
יורי שטרן: תיקנו את האבסורד הזה ולפחות השווינו אותם לנזקקים מקרב הגמלאים.
יורי שטרן: בחודש ינואר התחלנו לבדוק את יישום החוק.
יורי שטרן: מנהלת הוועדה, וילמה מאור, התקשרה למשרד האוצר וביררה מה קורה.
יורי שטרן: התברר שבמשרד הביטחון לא הוכנו רשימות ולא העבירו לקופות החולים.
יורי שטרן: רשימת ותיקי המלחמה ונכי המלחמה נמצאת במשרד הביטחון.
שאול דלאל: אני מבקש לתקן.
שאול דלאל: יש להבדיל בין שתי אוכלוסיות - ותיקי מלחמה שאינם נכים וותיקי מלחמה שהם נכים.
שאול דלאל: מי שלא נכה מטופל אצלי והוא מקבל את כל ההטבות.
יורי שטרן: התשובה שקיבלנו מהאוצר ושנמסרה לאנשים הרלוונטיים היא שמקבלי התרופות ישמרו את הקבלות והם יקבלו את ההחזר לאחר שיגמרו את הפרוצדורות הביורוקרטיות.
קולט אביטל: מה שחשוב לנו כרגע הוא לברר איפה הפלונטר.
קולט אביטל: יש פלונטר, כי עובדה שהמידע לא זורם והקופות לא יודעות מי זכאי.
יורי שטרן: אנחנו צריכים לברר שלושה דברים: א.
יורי שטרן: מה קורה עם עדכון הרשימות והעברתן לכל הגורמים.
יורי שטרן: איך האנשים יקבלו רטרואקטיבית את ההפרש עבור התקופה בה לא היו רשימות.
יורי שטרן: צריך לבדוק בנושא הדיור אם התוספת של 10% מול ותיקי מלחמת העולם השנייה אכן משולמת.
קולט אביטל: כפי שאני מבינה, שום מידע לא זרם לשום מקום.
עופרה רוס: יש רשימה של כל אוכלוסיית הנזקקים נכי המלחמה בנאצים שזכאים להטבה והיא נמצאת במוסד לביטוח לאומי.
עופרה רוס: הרשימה לא הועברה לקופות החולים, משום שלא כל הקופות מילאו טפסים על שמירת סודיות.
קולט אביטל: איזה טפסים הועברו?
עופרה רוס: כדי שהמוסד לביטוח לאומי ייתן לקופות החולים את רשימת הנכים הזכאים, הקופות חייבות לחתום על טופס שמירת סודיות.
עופרה רוס: קופות החולים כללית, מכבי ולאומית שלחו את הטפסים ואילו קופת חולים מאוחדת עדיין לא מסרה את הטפסים.
יהודה עליאש: זה לא מדויק וזה לא נכון.
יהודה עליאש: את צריכה לעשות שיעורי בית.
עופרה רוס: זה מה שנמסר לי מהמוסד לביטוח לאומי.
ירח שפיר: בלשכה לשיקום נכים יש את הרשימה של נכי המלחמה שזכאים להטבות.
ירח שפיר: אין לנו את התקופה שבה כל אחד ואחד מהם נרשם ולכן זה חייב לעבור דרך הביטוח הלאומי, שהם יודעים לעשות את הפיצול בין התקופות.
ירח שפיר: הם קיבלו מאיתנו את הרשימה של כל הזכאים.
ירח שפיר: ממזמן.
ירח שפיר: הם מקבלים את זה באופן שוטף לכל מיני צרכים אחרים.
ירח שפיר: הביטוח הלאומי העביר לקופות החולים את הרשימה, אבל במסגרת של נכים אחרים שאף זכאים לאותה הנחה.
ירח שפיר: קופות החולים, כדי לקבל החזר כספים, ביקשו לסנן מתוך הרשימה שהביטוח הלאומי העביר את נכי המלחמה שזכאים להנחה לפי התיקון לחוק הזה.
ירח שפיר: כדי שנוכל לאשר לביטוח לאומי לסנן את זה, היינו צריכים - לפי חוק הגנת הפרטיות - לעשות איזושהי פרוצדורה.
ירח שפיר: הפרוצדורה הזאת נעשתה ונגמרה עם קופות החולים כללית ומכבי ואתמול נשלח אישור עבור קופת חולים מאוחדת.
ירח שפיר: אני מבין שלגבי קופת חולים לאומית זה יהיה תוך יום-יומיים.
יואב כהן: זה כבר הגיע אליכם והחזרתם את זה בגלל סמנטיקה.
ירח שפיר: זה נשלח לביטוח הלאומי ולא אלינו.
ירח שפיר: נכון להיום העברנו אישורים לביטוח הלאומי לגבי שלוש הקופות שציינתי כדי שתוכל לסנן את הנכים לפי חוק זה.
קולט אביטל: אם אני מבינה אותך נכון, הגענו לשלב שבו לשלוש קופות חולים יש מהיום אישור לתת את ההנחה לרשימה מסוימת של חולים?
ירח שפיר: יש לביטוח הלאומי אישור מאיתנו להודיע לכל קופה וקופה מי מתוך החמשת אלפים נכים נמצא אצלם בקופה.
ירח שפיר: גם משרד השיכון קיבל מאיתנו לפני כמה חודשים את הרשימות, כדי שהוא יוכל לתת את ההנחה בשכר דירה.
קולט אביטל: לגבי התרופות, בהנחה שהפרוצדורה עם קופות החולים נגמרה ובהנחה שבידי הביטוח הלאומי קיימת רשימה, כמה זמן לדעתך ייקח עכשיו עד שיחלו בביצוע?
ירח שפיר: מבחינתנו הכל סגור ולביטוח לאומי יש אישור.
ירח שפיר: אני לא יודע כמה זמן ייקח לביטוח הלאומי לבצע את זה.
ירח שפיר: אני מבין שבקופת חולים כללית ההסדר הזה כבר פועל.
יורי שטרן: מתי התקבל החוק?
הלית מגידו: החוק התקבל ביוני 2002.
יורי שטרן: כלומר היתה לכם חצי שנה לעשות את כל הפרוצדורות האלה ולקראת ה-1 בינואר להתחיל ליישם את החוק.
יגאל יאסינוב: אתם תשלמו רטרואקטיבית?
קולט אביטל: אני מבקשת מנציגת קופת חולים כללית לדווח על התפקוד של הקופה בנושא זה.
נועה פרסטר: אני רוצה להדגיש שהתעסקתי בנושא זה מ-15 בדצמבר ועד 17 במרץ, סאגה בלתי ניתנת לתיאור.
נועה פרסטר: באופן אישי פניתי גם לביטוח הלאומי, גם ללשכה לשיקום נכים וגם למשרד הבריאות ב-15 בדצמבר ואמרתי שב-1 בינואר ייכנס לתוקפו החוק ואנחנו רוצים ליישם אותו.
קולט אביטל: כלומר פנית ביוזמתך ועד אז לא פנו אלייך?
נועה פרסטר: פנו אליי מהלשכה לשיקום נכים ואמרתי להם שעל מנת ליישם את החוק אני מבקשת שימסרו לי את השמות ולהם ניתן הנחה.
נועה פרסטר: אז התחילה פרשיה שלמה ובה הם לא הסכימו לתת את השמות, העבירו לביטוח הלאומי שלא הסכים לסמן לנו אותם.
נועה פרסטר: צריך לזכור שמדובר בחמשת אלפים אנשים שיש להם זכויות ספציפיות - יש להם 50% הנחה בתרופות ולחלק יש פטור מוחלט מתשלום.
נועה פרסטר: הביטוח הלאומי התעקש, מסיבות שאינן ברורות לי, לסמן אותם כאזרחים ותיקים על פי חוק אזרחים ותיקים, כאשר לאזרחים ותיקים יש בעצם זכויות אחרות.
נועה פרסטר: בחוק הספציפי הזה נאמר שהקופות רשאיות וזכאיות לקבל שיפוי מהאוצר.
נועה פרסטר: לפיכך ביקשנו בקשה פשוטה - שיגידו לנו מה השמות ואז נוכל לדעת כמה זה עלה לנו ונוכל להגיש חשבון לאוצר.
נועה פרסטר: היה קרב שלם על הנושא הזה ויש לי 15 מכתבים, כולל תכתובת של עורכי הדין שלנו עם עורכי הדין של הביטוח הלאומי.
נועה פרסטר: לאחר התעקשויות בלתי ניתנות להסבר של הביטוח הלאומי ולשכת השיקום, רק ב-17 במרץ קיבלתי מכתב האומר: הריני להביא לידיעת
נועה פרסטר: כם כי קיבלנו הסכמה של משרד האוצר להעביר אליכם מידע לגבי נכי המלחמה בנאצים.
נועה פרסטר: כל העיכוב חל משום שלנו הסכימו להעביר לנו את השמות.
נועה פרסטר: לא היתה לנו שום בעיה להחיל את החוק ומהרגע שקיבלתי את השמות הכנסתי את זה למחשב ובזה נגמר הסיפור.
קולט אביטל: נציג הביטוח הלאומי שיכול להשיב על כך לא נמצא ואנחנו נברר את זה מאוחר יותר, אבל זה כבר בשביל ההיסטוריה ובשביל החוקים הבאים.
קולט אביטל: כרגע חשוב לי לקדם את הנושא ולא להיתקע.
קולט אביטל: אני רוצה לשאול את יתר הקופות אם יש איזשהו מידע ואם השמות כבר נמצאים אצלן.
דני פייגה: אני מייצג את "מכבי - שירותי בריאות".
דני פייגה: אנחנו קיבלנו את הרשימה מהמוסד לביטוח לאומי בתחילת פברואר.
דני פייגה: כפי שציינה נציגת קופת חולים כללית, הרשימה שהועברה אלינו היתה בתוך הרשימה של אזרחים ותיקים שיש להם זכויות שונות.
דני פייגה: למרות זאת, מכבי יישמה מייד את החוק, עוד לפני שקיבלנו את הרשימות הנפרדות.
דני פייגה: לגבי הבקשה לוויתור על סודיות רפואית - אני לא מבין מדוע, אם אנחנו אמורים להפעיל את החוק ולתת את הזכויות לאותם אנשים שזכאים לכך, אנחנו צריכים לעמוד בכל מיני מבחנים של שמירת סודיות.
קולט אביטל: למען האמת גם אני שאלתי את עצמי את אותה שאלה.
קולט אביטל: אני לא מבינה מה בדיוק עניין הסודיות שייך לפה.
ירח שפיר: יש חוק הגנת הפרטיות שקובע כיצד גוף ציבורי אחד מעביר מידע לגוף ציבורי אחר.
ירח שפיר: אנחנו פנינו לקופות החולים והסברתי להם את זה בדיוק.
ירח שפיר: כשהמחלקות המשפטיות נכנסו לתמונה, זה סודר תוך יום-יומיים.
יורי שטרן: אנחנו היום שלושה חודשים לאחר שהחוק נכנס לתוקפו ותשעה חודשים מאז שהוא התקבל בכנסת.
קולט אביטל: אני מבינה שבמכבי אנחנו יכולים לשים "וי", כי אתם התחלתם ליישם את החוק.
דני פייגה: זה הופעל מייד עם קבלת הרשימה.
נועה פרסטר: גם בכללית זה עובד.
יהודה עליאש: אני נציג קופת חולים מאוחדת.
יהודה עליאש: גם אצלנו זה עובד מה-1 בפברואר.
יהודה עליאש: לדאבוננו עדיין לא קיבלנו את הרשימות.
יהודה עליאש: קיבלנו את השמות בתוך הקובץ של אזרחים ותיקים ולפי זה נתנו את ההנחה.
יהודה עליאש: אנחנו אמונים על שמירת סודיות רפואית וגם בכלל על הקבצים.
יהודה עליאש: בינינו לבין הביטוח הלאומי קיימת כל הפרוצדורה החוקית להעברת הקבצים.
יהודה עליאש: כאן היתה התעקשות להעביר טופס על שמירת סודיות.
יהודה עליאש: לעניות דעתנו המהלך הזה היה מהלך פרוצדורלי די מיותר.
יהודה עליאש: אנחנו נותנים את ההנחה, למרות שאנחנו לא שבעי רצון מהדרך שבה הדברים נעשים.
קולט אביטל: מה לגבי קופת חולים לאומית?
יואב כהן: בקופת חולים לאומית החוק ייושם לאחר שנקבל את הרשימות.
קולט אביטל: לפיכך אני מבינה שהחוק לא מיושם רק בקופת חולים לאומית.
קולט אביטל: מר יואב כהן, האם בכוונתך לפנות לביטוח הלאומי ולדרוש לקבל את הרשימות כפי שקיבלו יתר עמיתך?
יואב כהן: בהחלט.
קולט אביטל: אני מבקשת לקבל דיווח שהדבר בוצע.
קולט אביטל: חבר הכנסת שטרן, אם לפחות שתי קופות חולים כבר משלמות מאז חודש פברואר, עדיין צריך לבדוק את הנושא של התשלומים הרטרואקטיביים.
קולט אביטל: אני מבקשת מהאוצר להתייחס לעניין הזה.
שגיא בלשה: אנחנו שיפינו את קופות החולים מאז ינואר 2003 עבור שנה שלמה בסכום של 2.34 מיליון שקל.
יהודה עליאש: איפה זה?
יהודה עליאש: שגיא בלשה: בתוך הסל.
יהודה עליאש: עלות הסל מגלמת בתוכה את כל המימון שנותן משרד האוצר והביטוח הלאומי לקופות החולים.
יהודה עליאש: אפשר לקבל את התחשיב שעשיתם?
שגיא בלשה: הגדרנו את הסכום לעניין זה ב-2.34 מיליון שקל במחירי 2003.
שגיא בלשה: התחשיב הזה נעשה על סמך 4,731 נכים.
שגיא בלשה: את המספר הזה קיבלנו מאגף חשבות תגמולי נכים.
קולט אביטל: אתם גם הודעתם לקופות החולים על כך?
שגיא בלשה: המכתב על כך בדרך אליהם.
קולט אביטל: אני מבקשת לקבל העתק מהמכתב הזה.
קולט אביטל: המכתב הזה מתייחס ספציפית לעובדה שבתוך הסכום שאתם משפים נכלל גם אותו הזיכוי של 50%?
שגיא בלשה: התחשיב מחושב על עלות שנתית לנכים לגבי ההנחה הזאת.
יורי שטרן: זו עלות משוערת.
שגיא בלשה: בכל מקרה זו עלות משוערת.
שגיא בלשה: גם בחוק עצמו כתוב שאם תהיה תוספת לעלות הסל לא יהיה שיפוי ספציפי לכל קופה.
קולט אביטל: אז איך קופות החולים אמורות לנהוג?
קולט אביטל: האם בסוף השנה קופות החולים צריכות להתחשבן אתכם?
שגיא בלשה: הסכום שציינתי הוא העלות הממוצעת שמבוססת על השתתפות עצמית של גמלאי בקופת חולים, מוכפלת בכמות הגמלאים וב-12 חודשים.
קולט אביטל: גמלאים זכאים ל-50% הנחה?
שגיא בלשה: כיום זכאים ל-50% הנחה רק גמלאים מקבלי הבטחת הכנסה.
קולט אביטל: מדוע אתה מצמיד את זה לגמלאים?
שגיא בלשה: הצמדנו את זה לגמלאים ולקחנו בחשבון את זה שהם מקבלים הנחה של 50%.
שגיא בלשה: הכפלנו בשניים כדי לדעת כמה הם היו מוציאים במידה ולא היו מקבלים את ההנחה הזאת.
וילמה מאור: זה אומר בעצם שאין ערך לסימונים שקופות החולים ביקשו.
שגיא בלשה: הערך של הסימונים של קופות החולים הוא בהתחשבנות של קופות החולים מול המבוטחים עצמם, כדי שידעו לאיזה מבוטח הם נותנים את ההנחה.
קולט אביטל: יכולתם להתקדם ולהעביר את המכתב הזה לא היום, בסוף חודש מרץ, אלא כבר בתחילת ינואר, ללא כל התחשבות בסימונים.
קולט אביטל: אתם כל כך עמוסים?
שגיא בלשה: אנחנו גם עמוסים.
שגיא בלשה: אני לא רוצה לתרץ את זה בשום דרך.
שגיא בלשה: קיבלנו מכתבים מגברת פרסטר וגם מקופת חולים מכבי שהסבו את תשומת ליבנו.
שגיא בלשה: קיבלנו את זה לפני שבועיים ופעלנו בנושא.
קולט אביטל: אין לאוצר דרך מסודרת בה חוק מועבר לידיעתכם?
קולט אביטל: החוק עבר כבר לפני שמונה-תשעה חודשים.
שגיא בלשה: מבחינת קופות החולים זה לא משנה באיזה שלב אנחנו מוסיפים את הכסף לעלות הסל.
שגיא בלשה: הם יקבלו את זה ממילא.
שאול דלאל: אני אחראי על יישום חוק ותיקי מלחמת העולם השנייה ואני רוצה לספר לכולם איך התהליך התבצע ויושם בפועל בקופות החולים, משרד הבריאות ומשרד האוצר.
שאול דלאל: נכים הזכאים לרכישת תרופות בהנחה שמרו את הקבלות וקופות החולים החזירו להם את הכסף רטרואקטיבית.
שאול דלאל: סיכום ההוצאות של כל קופה התבצע על ידי חשב הקופה ובפנייה לסמנכ"ל קופות חולים במשרד הבריאות הם יקבלו את הכסף.
קולט אביטל: לפי דעתי אתה מסבך כרגע את התמונה בזה שאתה מכניס עוד גורם ממשלתי לתמונה.
קולט אביטל: בוא ננסה להקל במקום להכניס עכשיו גם את משרד הבריאות.
נועה פרסטר: מאמצע מרץ ההסדר הזה כבר פועל אצלנו.
נועה פרסטר: בלית ברירה, כל מי שיפנה אלינו אנחנו נחזיר לו את הכסף.
נועה פרסטר: לא ננהל מלחמת עולם על הנושא הזה.
נועה פרסטר: מי שיפנה לקופת חולים כללית ויגיש קבלות, יקבל את הכסף חזרה.
קולט אביטל: אני מודה לך על כך וזה נרשם בפרוטוקול.
קולט אביטל: אני מציעה שנקבל את זה כאן כהתחייבות של כל הקופות.
קולט אביטל: כיוון שיש שיפוי ויש התחייבות של האוצר אני מבקשת לקבל מכתב שהנושא נכנס לתוקפו ושאתם תשלמו רטרואקטיבית את ההוצאות לאלה ששמרו את הקבלות.
דני פייגה: אין לנו בעיה עם הנושא.
יואב כהן: אם לא קיבלו את ההנחה של ה-50% הם יקבלו את ההחזרים.
נועה פרסטר: צריך להבין שבגלל התקרה הרבעונית לתרופות, צריך להמתין שיסתיים הרבעון ורק באפריל נוכל לבצע החזרים.
קולט אביטל: בסוף הישיבה אנחנו נוציא הודעה לכלי התקשורת ונסביר את הנושא.
קולט אביטל: אני מבקשת לדעת איפה עומד נושא הדיור.
ירח שפיר: לפני חודשיים העברנו את הרשימות למשרד השיכון.
אירית פרידלנדר: ביוזמת משרד האוצר קיבלנו את המידע ולא היתה שום בעיה.
אירית פרידלנדר: התחלנו לשלם רטרואקטיבית החל מינואר.
אירית פרידלנדר: יש קבוצה אחת של עולים חדשים שהטיפול בהם נמצא במשרד הקליטה וזה לגבי הקצאת דיור.
אירית פרידלנדר: אני מדברת על ההשתתפות בשכר דירה שאנחנו משלמים, אבל הקצאת הדיור היא בסמכות משרד הקליטה.
קולט אביטל: אם כך, אני יכולה היום להוציא הודעה לארגוני הזכאים שאתם ערוכים ומתחילים לשלם.
אירית פרידלנדר: בהחלט.
יולנדה שטראוס: מבחינת משרד הקליטה ההטבה על פי חוק נכי המלחמה בנאצים היא לגבי מתן עדיפות בתור הממתינים לפתרון דיור ציבורי.
יולנדה שטראוס: כפי שזה בוצע לגבי ותיקי מלחמת העולם השנייה, ובמסגרת זו קיבלו למעלה משלושת אלפים אנשים עדיפות בתור הממתינים, גם נכי המלחמה בנאצים מקודמים בשנה בתור הממתינים.
יולנדה שטראוס: במסגרת אותה הוראת שעה שאפשרה לנו לקדם את ותיקי מלחמת העולם השנייה, יש עכשיו תיקון לגבי נכי המלחמה בנאצים החל מה-1 בינואר 2003.
קולט אביטל: חבר הכנסת שטרן, זה מספק אותך?
יורי שטרן: אני חושב שאם הדברים יסתדרו עם ההחזרים של קופות החולים, אין בעיה.
קולט אביטל: אנחנו נקבע לנו לוח זמנים כדי לשמוע גם מהאוצר וגם מקופות החולים שההסדר אכן מיושם.
קולט אביטל: אנחנו מצפים לקבל עוד השבוע את מכתב האוצר.
יורי שטרן: חשוב לנו, כחברי הכנסת, לדאוג לכך שהעיכובים בהפעלת חוקים שמתקבלים בכנסת לא ישנו.
יורי שטרן: לכן אני הייתי מוסר בכל זאת את הסתייגותנו ממה שנעשה בין המשרדים.
קולט אביטל: אני חושבת שצריך להוציא מכתב לשר האוצר ולהתריע על מה שקרה ולנסות להקל על הביורוקרטיה.
יורי שטרן: זה לא רק משרד האוצר, אלא גם הביטוח הלאומי היה מעורב באופן פעיל בהתנהלות הזאת.
יהודה עליאש: אני רוצה להעיר לנציג האוצר שהתחשיב של 2 מיליון שקל הוא תחשיב שבעינינו לא קיים וההתייחסות שלנו ליישום החוק היא על סמך זה שבסוף השנה נערוך חשבון ונגיש אותו לאוצר.
יהודה עליאש: ברור שלתחשיב של 2 מיליון שקל אין שום קשר למציאות.
נועה פרסטר: יהיו נתוני אמת, מדוע לעשות עכשיו תחשיבים?
נועה פרסטר: מדובר כאן על הפסד הכנסה לקופות וחבל.
שגיא בלשה: לא מדובר על מצב שכל כמה חודשים הנתונים משתנים.
דני פייגה: אנחנו מכירים את התרגיל הזה ולכן אנחנו מבקשים שתהיה החלטה של הוועדה בעניין.
קולט אביטל: אנחנו לא נפתור עכשיו את הסוגיה הזאת.
איבסי פסקובר: (דבריו תורגמו מרוסית) אני מתנצל על כך שאני מדבר רוסית.
איבסי פסקובר: בשם ותיקי מלחמת העולם השנייה ונכי המלחמה בנאצים אני מבקש להודות מקרב לב לוועדה ולחברי הכנסת שטרן ואדלשטיין וכן לגברת יולנדה שטראוס ואחרים על כך שבימים קשים אלה מצאו לנכון להתכנס ולדון בביצוע אחד החוקים שקשורים לוותיקי מלחמת העולם השנייה.
איבסי פסקובר: החוקים האלה אכן עובדים לטובת הציבור הזה שהולך ומצטמצם.
איבסי פסקובר: תודה.
קולט אביטל: עליה קליטה והתפוצות ,והבוקר אנחנו מתברכים בביקור רם מעלה של יושב ראש, הנשיא ונציגי הקונגרס היהודי היורו-אסיאטי.
קולט אביטל: אמנם לפני כמה שבועות נפגשנו פה גם עם מיכאל שלנוב, שהכין את הפגישה הזאת וגם הבטיח שתבוא משלחת אלינו.
קולט אביטל: אבל אנחנו היום, כוועדת עליה וקליטה ותפוצות יושבים בתור החלק השלישי של הוועדה, זאת אומרת פותחים את השבוע בישיבה בנושא תפוצות.
קולט אביטל: אני רוצה לברך את בואכם, לברך גם את השתתפותו של ידידנו יושב ראש ועדת הפנים בישיבה, וכיוון שאין לנו הרבה זמן, כי בעשר כבר יש ישיבה אחרת, אני הייתי רוצה להעביר את רשות הדיבור לאורחים ולבקש מהם לעדכן אותנו לגבי לא רק פעילות אלא גם מטרות הארגון, איך הם רואים את הפריסה, איך הם רואים את עתיד פעולות הארגון.
קולט אביטל: אי אפשר לפתוח את הישיבה הזאת בלי להזכיר שאתמול היה פיגוע בירושלים, ובין נפגעי הפיגוע היו גם עולים חדשים מחבר העמים, וזאת תזכורת לכולנו שהעולים החדשים לצערנו בצורה הזאת הופכים לחלק מהיר ואינטגרלי של החברה הישראלית, ויחד איתנו משלמים מחיר יקר מאוד על שאיפתם ושאיפתנו לחיות כאן בשלום.
קולט אביטל: אני מבקשת להעביר את רשות הדיבור למר משקביץ.
קולט אביטל: איתנו גם מר חיים אברהם, חברי הכנסת שהם חברי הוועדה מרינה סולודקין, רומן ברונפמן ויורי שטרן.
קולט אביטל: אלכסנדר משקביץ' תודה רבה על הזמן שמצאתם להקשיב לקונגרס היהודי היורו-אסיאתי.
קולט אביטל: הקונגרס הוקם לפני כשנה וחצי באביב של 2002, לתוך הקונגרס נכנסו מדינות של השטח הפוסט-סובייטי, כל המדינות של השטח הזה, מקימי ומייסדי הקונגרס היו ועדי היהודים של רוסיה, אוקראינה והקונגרס היהודי הקזחי.
קולט אביטל: לתוך הקונגרס נכנסו קהילות של עשרים ושמונה מדינות.
קולט אביטל: מדובר באסיה, הודו, הונג-קונג, סין, פיליפינים, מדינות אוקיאניה שזה אוסטרליה, לא לפני הרבה זמן קיבלנו את ניו-זילנד, וכיום זה עשרים ושמונה מדינות וכמה אירגונים שמופיעים, כמו למשל הקונגרס העולמי של יהודי קווקז, אתמול קיבלנו בקשה להצטרף מהקונגרס הלאומי של יהודי גרוזיה וארגון מכבי, שזה ארגון בינלאומי.
קולט אביטל: הרעיון היה בכך שבתוך הקונגרס היהודי העולמי היו מיוצגים איזורים כמו אירופה, הבלטיות וכו' והאיזור שבין בלטיה לאוסטרליה לא היה מיוצג בחלק הארגוני של הקונגרס היהודי העולמי.
קולט אביטל: וקהילות רבות במדינות האיזור היו מבודדת, אף אחד לא ריכז את פעילותם.
קולט אביטל: תוך שנה וחצי אנחנו חושבים נעשה לא מעט בקונגרס שלנו, אנחנו מעבירים מספר תכניות חינוכיות ואחרות שעליהם בהמשך ידבר יושב ראש המועצה מר יוסי זיסלס, שהוא האחראי על הפרוייקטים.
קולט אביטל: אנחנו מעבירים עבודה מאוד רצינית, כאשר תומכים בקהילות קטנות מאוד בכל מדינה ומדינה בנפרד.
קולט אביטל: התמיכה היא גם כספית וגם ברמת השלטון בכל מדינה ומדינה.
קולט אביטל: אנחנו עושים הכל כדי שכל יהודי יהיה גאה שהוא יהודי וירגיש את עצמו מוגן.
קולט אביטל: אנחנו עושים עבודה גדולה בכל הקשור בדו-שיח הדתי.
קולט אביטל: אנחנו רוצים להציג בפני כל העולם שכיום בעולם יש מיליארד מאתיים מיליון מוסלמים, והודות לכלי תקשורת רבים, כמו CNN למשל, הודות לכלי תקשורת הללו יש רושם שכל המוסלמים האלה שונאים את היהודים.
קולט אביטל: זה טעות גדולה, זה שקר, זה לא נכון.
קולט אביטל: עשינו חישוב, אנחנו חושבים שהמוסלמים הקיצוניים זה מקסימום עשרה מיליון איש.
קולט אביטל: זה הרבה אבל זה פחות מאחוז אחד.
קולט אביטל: ואם כל העולם מבין שהקיצונים הם פחות מאחוז אחד אז היחס כלפיהם יהיה שונה.
קולט אביטל: כאשר צרפת תומכת בהסברה האנטי-ישראלית היא יוצאת מנקודת הנחה שכל החמישה-שבעה מיליון ערבים המתגוררים בשטחה הם אנטי-יהודים, אנטי ישראלים.
קולט אביטל: העברנו ועידה בקזחסטן.
קולט אביטל: הזמנו שש מדינות מוסלמיות.
קולט אביטל: היו שלושה נשיאים ושלושה שרי חוץ – אפגניסטן, טורקיה, קזחסטן, קירגיסטן, טג'יקיסטן ואזרבייג'ן.
קולט אביטל: מדובר בסדר גודל של כמאה מיליון מוסלמים.
קולט אביטל: אבל כאשר בוועידה הנציגים של מאה מיליון מוסלמים אומרים שהם נגד טרור, והצהירו שאין שום חילוקי דעות עם יהודים, לא עם ישראל ולא עם יהדות, אז זה מאוד חשוב.
קולט אביטל: השלב הבא זה להעביר ועידה דומה באיסטנבול.
קולט אביטל: נזמין לשם כחמש עשרה מדינות מוסלמיות.